Nafarroako Parlamentuko Mahaiak, 2020ko azaroaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, Iruzur fiskalaren aurkako borrokarako langileak kontratatzeko aurrekontu-partida ez betetzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko azaroaren 23an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera hau aurkezten dio Legebiltzarreko Mahaiari, izapidetu dezan eta idatziz erantzun dakion:

Behean sinatzen duen parlamentariak egindako galdera bati erantzunez azaldu da ondotik datorren partida ez dela bete eta aurreikusten dela ez dela beteko gelditzen den ekitaldi-epean zehar.

Partida:

– 150000 17000 1211 923400 (E) Lanpostu hutsak betetzeko kontrataturiko langileen ordainsariak, zeinaren behin betiko kreditua 78.551 eurokoa baita.

Gauzak horrela, honako hau jakin nahi dugu:

– Zergatik utzi du Departamentuak aurrekontuko partida hori bete gabe?

-Gobernuaren ustez egon al da justifikazioren bat iruzur fiskalaren aurkako borrokarako ziren langile horiek ez kontratatzeko?

– Uste al du aurrekontu-partida hori –zeina aurrekontuan sartu baitzen aurrekontua onesteko izapide parlamentarioan onetsitako zuzenketaren bidez– lehenetsi beharko litzatekeela hura betetzerakoan, hain zuzen ere Parlamentuaren berariazko agindua delako?

Iruñean, 2020ko azaroaren 13an

Foru parlamentaria: Adolfo Araiz Flamarique